2013-yilda Uznet saytlarida bir yarim milliard sahifa ko‘rildi

2013-yilda www.uz milliy axborot-qidiruv tizimida ro‘yxatdan o‘tgan barcha saytlar bo‘yicha ko‘rilgan sahifalar soni bir yarim milliardga yetdi. Bu haqda Uzinfocom DUK rasmiy sayti xabar berdi.

 Uznet saytlarining www.uz ruknlari bo‘yicha taqsimlanishi. Manba: Uzinfocom DUK rasmiy sayti
Raqamlarga aniqroq yondashadigan bo‘lsak, 83 335 065 tashrifchi  (xost) lar tomonidan 1 555 545 519 ta sahifa ko‘rilgani (xit) ro‘yxatga olingan.
Taqqoslash uchun, 3-yanvar kuni “Odnoklassniki” ijtimoiy tarmog‘iga 42 710 300 kishi tashrif buyurib, ular 2 063 064 829 sahifa ko‘rgan.
Eslatib o‘tamiz, 2013-yil davomida “Daryo” nashriga 213 ming kishi tashrif buyurdi va deyarli 3 million sahifani tomosha qildi.
Ayni paytda www.uz servis katalogida 8664 ta sayt ro‘yxatdan o‘tgan bo‘lib, shularning 1030 tasi 2013-yilda qo‘shilgan. Top-reytingda ishtirok etayotgan saytlar soni esa 2300 tani tashkil etadi. Ular hisoblagich qo‘llaniladigan saytlardir.